CELEX: 62007CA0084
Language: lt
Date: 2008-12-04 00:00:00
Title: Byla C-84/07 2008 m. gruodžio 4 d. Teisingumo Teismo (antroji kolegija) sprendimas byloje Europos Bendrijų Komisija prieš Graikijos Respubliką (Valstybės įsipareigojimų neįvykdymas — Direktyva 92/51/EEB — Diplomų pripažinimas — Laisvųjų studijų centre , kuris priimančiosios valstybės narės nepripažįstamas kaip švietimo įstaiga, baigtos studijos — Optikas)

24.1.2009   
            
            
               LT
            
            
               Europos Sąjungos oficialusis leidinys
            
            
               C 19/2
            
         2008 m. gruodžio 4 d. Teisingumo Teismo (antroji kolegija) sprendimas byloje Europos Bendrijų Komisija prieš Graikijos Respubliką
   
   (Byla C-84/07) (1)
   
   (Valstybės įsipareigojimų neįvykdymas - Direktyva 92/51/EEB - Diplomų pripažinimas - „Laisvųjų studijų centre“, kuris priimančiosios valstybės narės nepripažįstamas kaip švietimo įstaiga, baigtos studijos - Optikas)
   (2009/C 19/02)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama G. Zavvos ir H. Støvlbæk
   
      Atsakovė: Graikijos Respublika, atstovaujama E. Skandalou
   Dalykas
   Valstybės įsipareigojimų neįvykdymas — 1992 m. birželio 18 d. Tarybos direktyvos 92/51/EEB dėl antrosios bendros profesinio mokymo ir lavinimo pripažinimo sistemos, papildančios Direktyvą 89/48/EEB (OL L 209, p. 25), 3 straipsnio, 4 straipsnio 1 dalies b punkto ir 12 straipsnio pažeidimas
   Rezoliucinė dalis
   
               1.
            
            
               Graikijos Respublika,
               
                           —
                        
                        
                           nepripažindama optiko diplomų, kuriuos išdavė Italijos kompetentingos institucijos po mokymo ar lavinimo pagal patvirtinimo susitarimą, numatantį, jog Graikijos Respublikoje privataus subjekto suteiktą mokymą ir lavinimą patvirtina minėtos institucijos;
                        
                     
                           —
                        
                        
                           nustatydama, kad paraiškos dėl Italijoje išduotų optiko diplomų pripažinimo nagrinėjamos atsižvelgiant į Italijos valdžios institucijų atsakymus į penkis anksčiau Graikijos valdžios institucijų joms pateiktus klausimus; ir
                        
                     
                           —
                        
                        
                           iki Įstatymo 2916/2001 dėl universitetinio ar jam prilyginamo išsilavinimo struktūros ir tokio išsilavinimo technologijų sektoriuje tam tikrų klausimų reglamentavimo įsigaliojimo neleisdama paraiškas pripažinti Italijoje išduotų optikos diplomus pateikusiems asmenims pasirinkti tarp adaptacijos laikotarpio ir kvalifikacinio egzamino arba testo,
                        
                     neįvykdė įsipareigojimų pagal 1992 m. birželio 18 d. Tarybos direktyvos 92/51/EEB dėl antrosios bendros profesinio mokymo ir lavinimo pripažinimo sistemos, papildančios Direktyvą 89/48/EEB, iš dalies pakeistą 2001 m. gegužės 14 d. Europos Parlamento ir Tarybos direktyvą 2001/19/EB 3 straipsnį, 4 straipsnio 1 dalies b punkto trečiąją pastraipą ir 12 straipsnį.
            
         
               2.
            
            
               Graikijos Respublika padengia bylinėjimosi išlaidas.
            
         
      (1)  OL C 95, 2007 4 28.